Publication: Magyar Közlöny
Issue: MK-1999-28 (Year: 1999, Number: 28)
Era: 1990-2004
Section: titokról szóló 1995. évi LXV. törvény (a továbbiakban:
Paragraph Index: 628

37. § A NATO és a NYEU találkozókra, illetve megbeszélésekre — ha azokon minősített adatok felhasználására sor kerül — vonatkozó biztonsági szabályok feleljenek meg a találkozó, illetve a megbeszélés szintjének. A megvitatott adatok érzékenységét a rendezvényt összehívó (házigazda) tagország vagy NATO parancsnokság, illetve ügynökség határozza meg. A kialakítandó biztonsági rendszabályok az adott dokumentum információtartalmától és fizikai, és személyi biztonsági követelményeitől függnek, továbbá attól, hogy a felelős hatóságok milyen egyéb biztonsági intézkedés bevezetését tartják szükségesnek. NYEU rendezvény esetében a NYEU Biztonsági Irodája — felkérésre — tanácsadóként jár el.

Source: https://magyarkozlony.hu/hivatalos-lapok/b71fe70cbda18532b2da819cf4ce9fa1f9015ad5/dokumentumok/9132893c3eaab5a84a394122451d6baf247acb40/letoltes